cyanic-selkie/wikianc huggingface dataset:
پورټو ریکو
له کولمبيا مخکې پړاو
د اومې او يوولسمې پېړۍ تر منځ، په دې ټاپو د « Taíno» کلتور منځ ته راغلو. د اټکل تر مخې تر ۱۰۰۰ز کال پورې دا غالب وګرځېد. د کولمبس د رسېدو پر مهال، د يو اټکل سره سم له ۳۰،۰۰۰ څخه نيولې تر ۶۰،۰۰۰ پورې «ټاينو» امريکاينډين، د چا مشري چې « cacique» (مشر) « Agüeybaná» کوله، په دې ټاپو کې اوسېدل. هغوی دې ته بوريکن ويل، معنا دا چې «د زړور او ستر رب ستره ځمکه». اصلي اوسېدونکو يې په کوچنيو کليو کې ژوند کاوه، چې د هر يو مشري يې يو « cacique» (يعنې مشر يا ملک) کوله. هغوی خپل ژوند په ښکار او کب نيولو چې دا کار به عموماً نارينه وو کاوه، د دې تر څنګ يې د ښځو له خوا د کاساوا د وليو د راټولولو او تصفيه کولو او ميوو په مټ خپل ژوند پر مخ ووړ. دې حالت تر هغه وخته دوام درلود، کله چې په ۱۴۹۳ز کال کې کلمبس هلته ورسېد.
کوشانو- ساساني پاچهي
کوشانو- ساساني پاچهي (کوشان شاهي، KΟÞANΟ ÞAΟ یا په باختر کې کوشانو شاو، یا هندي – ساسانیان) د تاریخ لیکنې هغه اصطلاح ده چې د معاصرو پوهانو له خوا فارسي ساسانیانو ته کارول کېږي چې د درېیمې او څلورمې میلادي پېړۍ پر مهال یې د کوشانیانو د زوال په بیه په باختر کې د خپلې واکمنۍ بنسټ کېښود. دوی په ۲۲۵ ز کال کې سغد، باختر او ګندهارا له کوشانیانو ونیول. ساسانیانو د خپلې سترواکۍ په موخه والیان وټاکل، چې خپلې سیکې یې ووهلې او د کوشان شاهانو یا «کوشاني پاچایانو» لقب یې خپل کړ. ځینې مهال هم د ساساني سترواکۍ د «فرعي پاچهۍ» په توګه یادېږي. د دوی واکمنۍ تر ۳۶۰-۳۷۰ ز کال پورې تر هغه مهاله دوام درلود، کله چې کوشانو- ساسانیانو تر خپلې واکمنۍ لاندې ډېرې سیمې د بریدګرو کیداري هونانو پر وړاندې له لاسه ورکړې او پاتې نورې برخې یې له ساساني سترواکۍ سره یوځای شوې. وروسته، کیداریان هم په خپل نوبت سره د هپتالیانو له خوا وشړل شول. ساسانیانو د ترکانو په مرسته وکولای شول ،په ۵۶۵ ز کال کې د هپتالیانو په له منځه وړو سره، خپل واک بیا رامنځته کړي، خو حکومت یې د اوومې پېړۍ په نیمايي کې د عربو د بریدونو له امله له منځه لواړ.
کوشان شاهان، تر ډېره د هغوی د سیکو له مخې پېژندل کېږي. د دوی سیکې په کابل، بلخ، هرات او مروه کې ضرب یا وهل شوې، چې د قلمرو د پراختیا څرګندويي یې کوي.
داسې ښکاري چې، د وخت د ساساني سترواکۍ د سترواک دویم بهرام (۲۷۶-۲۹۳ ز کال) پر وړاندې کوشاني پاچا لومړي هرمزد (۲۷۷-۲۸۶ ز کال) چې د کوشاني شاهانو د پاچا («د کوشانیانو د پاچایانو پاچا») په نامه یې سیکه ووهله، بغاوت کړی، خو ماته یې خوړلې ده.
د کوشاني- ساساني لومړۍ دوره (۲۳۰-۳۶۵ ز کال)
ساسانیانو پر اشکانیانو باندې له بریا ډېر ژر وروسته، د لومړي اردشېر د واکمنۍ پر مهال په نږدې ۲۳۰ ز کال کې خپله واکمني باختر سیمې ته پراخه کړه، وروسته د هغه د زوی لومړي شاپور د واکمنۍ پر مهال (۲۴۰-۲۷۰ ز کال) یې د خپلې سترواکۍ ختیځې لمن ته تر لویدیځ معاصر پاکستان پورې پراختیا ورکړه. له همدې امله کوشانیانو خپل لویدیځ قلمرونه (د باختر او ګندهارا په ګډون) د کوشان شاهانو یا «د کوشانیانو پاچایان» په نامه ساساني اشرافو ته پرېښوده. داسې ښکاري چې په ختیځ کې د کوشانو- ساساني لړۍ پرته سیمه ګندهارا وه او په ښکاره ډول له سیند سیند نه نه دي تېر شوي، ځکه د دوی یوه سیکه هم له سیند سیند هغه غاړه په ټکیلا ښار کې نه ده موندل شوې.
داسې ښکاري چې کوشانو- ساساني د کوشان شاه لومړي هرمزد تر مشرۍ لاندې د وخت د ساساني سترواک دویم بهرام (۲۷۶-۲۹۳ ز کال) پر وړاندې بغاوت وکړ، خو پاتې راغلل. د پانجیریسي لاتیني په خبره (درېیمه – څلورمه میلادي پېړۍ)، د یو ه ځانګړي اورمیس (اورمیسداس) له خوا د خپل ورور دویم بهرام پر وړاندې بغاوت وشو، چې اورمیس د ساکیس (سیستان یا ساکستان) د وګړو ملاتړ له ځان سره درلود. کوشان شاه لومړي هرمزد د کوشان شاهانو د شاه («د کوشانیانو د پاچایانو د پاچا») په عنوان سکه ووهله، چې احتمال لري د ساسانيانو له واکمنۍ نه د سرغړونې په موخه یې وهلې.
د ۳۲۵ ز کال په شاوخوا کې، دویم شاپور په مستقیم ډول د سویلي قلمرو مسئولیت پر غاړه درلود، په داسې حال کې چې په شمال کې کوشان شاهانو خپل واک ساتلی و. د سیند سیند د هاخوا غاړې په ټکسېلا ښار کې د دویم شاپور (نږدې ۳۰۹-۳۷۹ ز کال) او دریم شاپور ( نږدې ۳۸۳-۳۸۸ ز کال) د واکمنیو پر مهال د سیکې ضرب یا وهل پیلېږي، چې د سیند سیند هاغه غاړه، د ساسانیانو د واکمنۍ د پراختیا څرګندويي کوي، د امیانوس مرسیلنوس د تشریح له مخې په ۳۵۰ -۳۵۸ ز کال کې له شیونیانو او کوشانیانو سره د دویم شاپور د جګړې له امله یې پراختیا موندلې وه. هغوی احتمالا د کیدارا تر مشرۍ لاندې د کیداریانو تر څرګندېدو پورې په دغه سیمه خپل کنټرول ساتلی و.
د کوشانیانو زوال له کوشانو – ساسانیانو او ساسانیانو له خوا د دوی ماتېدل، د کیداریانو او وروسته د هپتالیانو (الخون هونانو) له ظهور وروسته و چې بېرته یې په نوبت سره ترې باختر او ګندهارا ونیول او تر مرکزي هند پورې مخکې ولاړل، چې د هند شمال لویدیځو برخو ته د رسېدو تر مهاله د ترک شاهي او هندو شاهي له خوا تعقیب شول.
دویمه ساساني دوره (۵۶۵-۶۵۱ ز کال)
هفتالیانو په سیمه تر هغه مهاله واک درلود، کله چې په ۵۶۵ ز کال کې د لومړنیو ترک خاقاناتو او ساساني سترواکۍ د اتحاد له خوا یې ماته وخوړه او په ختیځو سیمو کې ساساني واکمني یوځل بیا رامنځته شوه. د طبري په وینا: لومړي خسرو د خپل پراختیا غوښتونکي سیاست پر مټ وکولای شول، د «سیند، بست، الرخخاج، زابلستان، تخارستان، داردستان او کابلستان» واک خپل کړي.
هفتالیانو وکولای شول، وړاندې له دې چې د تخارا یابغویانو او ترک شاهي له خوا تسخیر شي، په کاپیسا، بامیان او کابل کې سیال دولتونه جوړ کړي. کېدای شي ساسانیان هم د نزاک – الخون له خوا ویستل شوي وي. د اندو- ساسانیانو دویمه دوره د اوومې پېړۍ په نیمايي کې د راشدینو د خلافت په واسطه د ساسانیانو د واکمنۍ په له منځه وړلو سره پای ته ورسېده. سیند د اتمې پېړۍ تر لومړیو پورې، په هند باندې د عربو د برید تر مهاله خپلواک پاتې شو.
مذهبي اغېزې
د شیوا او ناندي غویي څرګندونکې سیکې کشف شوې چې د شیوا هندوییزم د کلک اغېز څرګندويي کوي.
ماني پیغمبر (۲۱۰-۲۷۶ ز کال)، د ماني آیین بنسټ اېښودونکي، ختیځ ته د ساسانیانو پراختیا تعقیب کړه او هغه یې د ګندهارا د بودايي مخ پر ودې کلتور سره مخامخ کړ. ویل کېږي چې هغه له بامیانو نه لیدنه کړې، چېرې چې یو شمېر مذهبي نقاشۍ هغه ته اړوندې بلل کېږي او باور پر دې دی چې هغه هلته د یو مهال لپاره اوسېدلی او تدریس یې کړی. هغه په ۲۴۰ یا ۲۴۱ ز کال کې د سیند درې ته چې اوس مهال په معاصر پاکستان کې موقعیت لري، سفر کړی او د هند توران شاه بودايي پاچا یې خپل دین ته اړولی و.
اصلي کوشانو- ساساني واکمنان
کوشان شاهان دا دي:
نورمحمد لاهو
نور محمد لاهو د پښتو ژبې يو نامتو شاعر دی. چې په ۱۳۴۹ لمریز کال کې يې د کابل په دهمزنګ سيمه کې نړۍ ته سترګې وغړولې. د نوموړي شعري استعداد او وړتيا د دې لامل شوی چې په نړيواله کچه ډېر پښتانه ځان ته راجلب کړي. نوموړی ځان ته د ځانګړي سبک او جلا لاری خاوند شاعر دی. يو شمېر پښتانه کره کتونکيو لکه؛ ارواښاد اسحاق ننګيال، سعيد شاه سعود، استاد اسدالله غضنفر، صديق الله بدر او نورو لیکوالو د تمثیلي او د اشياوو د شاعر لقب ورکړی، دا ځکه چې د نوموړي ګڼ شمېر شعرونه د اشياوو سره خبرې دي. داسې خبرې دي چې په افغانستان کې د ډېرو لږو شاعرانو ورته پام شوی.
لاهو په 2010 زېږديز کال کې د هېواد د ناامنيو له کبله هېواد پرېښودلو ته اړ شو، او اروپايي هېواد ته کډوال شو. هغه دا مهال اروپا کې د خپلې کورنۍ سره اوسېږي.
شخصي ژوند
نور محمد لاهو د ارواښاد محمد الله خان زوی، په ۱۳۴۹ لمریز کال په کابل کې نړۍ ته سترگې غړولي دي. لوړې زده کړې یې په کابل پوهنتون او سویس  کې پای ته رسولي. لاهو په پښتو او دري لیکنې کوي په انګلیسی او الماني  ژبو هم پوهیږي. نورمحمد لاهو د اشیاو د شاعر په نامه په خلکو کې شهرت لري. نور محمد لاهو د کره کتونکو له نظره ځان ته د ځانگړي سبک او لارې خاوند شاعر بلل کېږي.
شعرونه
یوې مور د وژل شوي زوی سینې نه
وینې سورغشی راوایست
په ژړایی ورته وویل
چې بې زویه دی کړم ولې؟
ورته غشی په ژړا شو
وې ویل :زه هم شوم بی موره
هغه پورې ونه وینې ؟
چې یوه ګوته یی نشته
هماغه زمامورکۍ ده
د مڼو ټوکرۍ
لویه لاره کې ولاړ یم
هر مین چې د خپل یار په لوري درومي
یوه غټه سره مڼه ورلره ورکړم
هره پیغله چې تیریږي مې له مخې
شنه خندا راله ډالۍ کړي
په دې پیغلو کې یوه ده غنمرنگه سره لمبه ده
نه خو خاندې، نه څه وایي
ته به وایې پوهه نه ده
دا مڼې د میدان ښار دي
پیمانې دې میدان ښار دي
زه له ځانه سره وایم
خیر دې نه دې راته خاندي
ان څپیړه دې هم راکړي
خو مڼه دې له ما واخلي
وروسته وروسته په دی پوه شوم
دا مڼې چې زه یې پلورم
دا مڼې د دوی د باغ دي
له هماغه وخت راهیسې
سرې مڼې مې په زړه داغ دي
چاپ شوي آثار
۱- بلال په وینو کې (شعري ټولگه). ښاغلي سید شاه سعود او ارواښاد اسحاق ننگیال پرې سریزې لیکلې دي. دواړو لیکوالو نوموړی د جلا لارې او سبک خاوند شاعر بللی دی. ۲- د شاتو سیند (شعري ټولگه). ۳- تکې سرې سترگې (لنډې کیسې). ۴- د غوا دیگی (د ماشومانو لپاره نکلونه).
ناچاپ اثار يې
۱- زرو جانه (ناول).
همدارنگه د نور محمد لاهو په لسگونو مقالې د افغانستان د یو شمیر ورځپاڼو او مجلو له لارې خپرې شوې او د دريو سوو په شاوخوا کې یې راډیويي ډرامې لیکلې، چې د سیمه ییزو راډیوگانو له لارې خپرې شوې دي.
بهرني لېنکونه
۱- https://dawatmedia24.com/%D8%B4%D8%B9%D8%B1%D9%88%D9%86%D9%87/125649/
‎
سرچينه
وېشنيزه:پښتانه ليکوال وېشنيزه:پښتانه شاعران وېشنيزه:افغاني ليکوال وېشنيزه:پښتانه وېشنيزه:افغانان
د طبابت تاریخچه
د طب تاریخچه ښيي چې ټولنو څه ډول له لرغونې دروې څخه تر دې مهاله له ناروغیو سره خپل چلند بدل کړی. لومړني طبي دودونه دا دي: بابل، چین، مصر او هند. سوشراتا (Sushruta) له هند څخه د وړاندوینې او طبي تشخیص مفاهم معرفي کړل. د بقرات لوړه (Hippocratic Oath) له میلاد څخه مخکې په پنځمه پېړۍ کې په لرغوني یونان کې لیکل شوې ده او د طب مسلک ته له داخلېدو سره د ډاکترانو د قسم یادولو ټول نني لوړه‌لیکونه/سوګند‌نامې ورڅخه الهام اخلي. په منځنیو پېړیو کې له لرغونو استادانو څخه په ميراث وړل شویو جراحي عملیو کې ښه‌والی راغی او وروسته په راجریوس /Rogerius's  (د یادې عملیې د رامنځته کوونکي عالم نوم) جراحي عملیو کې سیستماتیکې شوې. پوهنتونونو په منظم ډول د ډاکترانو روزنه شاوخوا له ۱۲۲۰ میلادي کال څخه په ايټالیا کې پيل کړه.
د مایکروسکوپ اختراع د رنسانس (Renaissance) په وخت کې د غوره درک پایله وه. له ۱۹ پېړۍ څخه مخکې داسې فکر کېده چې هموریزم / humorism  (چې د هوموریالیزم / humoralism په نوم هم یاديږي) د ناروغیو علت تشرېح کوي. خو ورو ورو د ناروغيو په میکروبي تیوري (germ theory of disease) بدله شوه او ډېرو ناروغیو او ان غفوني ناروغیو د اغېزمنې دملنې لامل شوه. نظامي ډاکترانو د تروما/ضربې او جراحۍ د درملنې طریقې پرمختللې کړې. د عمومي روغتیا اقداماتو په ځانګړي ډول په ۱۹ پېړۍ کې پراختیا ومونده ځکه د ښارونو سیستماتیکې ودې روغتیايي اقداماتو ته اړتیا درلوده. په لویو روغتونونو کې تر ډېره پرمختللي څېړنیز مرکزونو د شلمې پېړۍ په لومړيو کې پرانیستل شول. د شلمې پېړۍ منځنۍ برخه د نویو بیولوژيکي درملنو لکه انتی بیوتیکونو سره مشخصه شوه. یاد پرمختګونه په جنتیک، کیمیا او رادیوګرافۍ کې د پرختګونو سره د مدرن طب لامل شول. طبابت په شلمه پېړۍ کې په پراخ ډول مسلکي شو او ښځو ته یې نوي کاري فرصتونه د نرسانو (له ۱۸۷۰ لسیزې) او ډاکترانو(په ځانګړي ډول له ۱۹۷۰وروسته) په توګه برابر کړل.
بین النهرین/عراق
په لرغوني عراق کې د عقلي علومو او جادو تر منځ هېڅ توپیر نه و، کله به چې یو کس ناروغ شو، ډاکترانو به هم درمل ورته تجویز کول او هم به یې جادويي فورمولونه ویل. لومړنی طبي نسخې د اور(Ur) په درېمه لړۍ کې له میلاد څخه شاوخوا ۲۱۱۲ ـ ۲۰۰۴ کاله مخکې په سومري ژبه ترلاسه شوي. د طب په اړه لرغوني بابلي متونونه له میلاد څخه مخکې د د دوهمې زریزې په لومړۍ نیمه برخه کې د بابلیانو دورې ته ورګرځي. تر ټولو پراخ بابلي طبي اثر که څه هم یو تشخیصي لارښود کتاب دی د امانو (ummânū) یا د سرڅېړونکي اېساګل-کېن-اپلا-اېدېنا (Esagil-kin-apli of Borsippa) له خوا له میلاد څخه مخکې د ۱۰۴۶-۱۰۶۹ کالونو تر منځ د بابلي پادشاه اداد- اپلا-اندينا (Adad-apla-iddina) د سلطنت پر مهال لیکل شوی. له مصریانو سره بابلیانو د تشخیص، وړاندوینې، فزیکي معاینې او درملنې طریقې معرفي کړې. په متن کې د طبي علایمو او تجربي مشاهداتو نوملړ له تفصیلي او منطقي قواعدو سره د ناروغ پر بدن د لیدل شویو نښو په ترکیب کې له وړاندوینې او تشخیص سره شامل دي. تشخیصي لارښود د منطقي اوصولو او انګېرنو پر بنسټ ولاړ و، د مدرن لیدلوري په ګډون چې د ناروغ د نښو/علایمو د معاینې له طریقه ارزول کېږي، کولی شو د ناروغۍ وجه، پرمختګ او په راتلونکي کې د مصاب کېدو چانس تعین کړو. د ناروغ ښه‌والی، ناروغي او نښې د درملنې د بېلابېلو طریقو لکه بنداج (bandages)، درمل‌بوټو او کریمونو په واسطه درمل کېډل.
په ختیځو سامي کلتورونو کې، د درملو اصلي واکمن یو ډول شفاورکوونکی دم‌ګر و، چې د اشېپو (āšipu) په نوم یادیده. دا کسب په عمومي ډول له پلار څخه زوی ته لېږدېده او ډېر د درناوي وړ و. بل ډول شفاورکوونکی د اسو(asu) په نوم مشهور و، چې تر ډېره له مدرن طبابت سره ورته‌والی لري، فزیکي نښې/ علایمو درملنه د ولسي درملنو له لارې تر سره کېده، چې تر ډېره بېلابېل بوټي، حیواني محصولات او معدني مواد همداراز معجونونو، درملیز شربت، ملم او ضماد په کې شامل وو. دا ډاکتران چې کېدی شوی ښځې وې یا هم نارینه، ټپونه/زخم یې پانسمان کول، اندامونه یې تنظیمول او ساده جراحي عملیې يې تر سره کولې. لرغونی عراق هم د ناروغييو د خپرېدو، وقایې او مخنیوي لپاره اقدامات وکړل.
مصر
لرغوني مصر یو لوی متنوع او ګټور طبي دود رامنځته کړ. هېروډات / Herodotus  (د یوناني ژبې لومړی تاریخ لیکونکی) د غوره عمومي روغتیايي سیستم او وچ اقلیم په وجه مصریان داسې تشرېح کوي: «د لیبیایانو تر څنګ د نړۍ تر ټولو سالم خلک دي.» د هغه په وینا «طبابت د هغوی تر منځ دومره تخصصي دی چې هر ډاکتر یې یوازې یوې ناروغۍ ته شفا بښي نه زیاتو ته». که څه هم د لرغوني مصر طبابت تر یوې کچې له مافوق الطبیعت/اسماني پدیدو سره تړلی و، خو وروسته په علمي برخو لکه اناتومۍ، عامې روغتیا او کلینیکي تشخیص کې وکارول شو.
غوطه
غوطه (په عربي ژبه: غوطة دمشق) د سوریې پلازمېنې دمشق ته نږدې پرته سیمه ده، چې پر برادا رود پرته ده. ګڼې تاریخی ساحې لري او په وروستیو کې د ناامنیو پېښو په کې د نړۍ عکس العملونه پارولي دي.
د چين جمهوريت (۱۹۴۹-۱۹۱۲ز کلونه)
چين په رسمي ډول د چین جمهوريت په نوم پېژندل کېږي، چې د چين د کورنۍ جګړې په پايله کې مخکې له دې چې خپل مرکزي حکومت تايوان ته ولېږدوي؛ له ۱۹۱۲ ز کال څخه تر ۱۹۴۹ ز کال پورې د ختيځې اسيا د چين په اصلي خاوره (Mainland China) کې مېشت پروت هېواد و. په ۱۹۴۹ ز کال کې د ۵۴۱ ميليونه نفوس په لرلو سره د نړۍ تر ټولو ګڼ نفوسه هېواد و. د ۱۱،۴ ميليونه کیلو متر (۴،۴ ميل مربع) خاروې په پوښلو سره، دا هېواد ۳۵ ولايتونه، يوه ځانګړې اداری سيمه، ۲ دوه سيمې، ۱۲ ځانګړې ښاروالۍ، ۱۴ اتحاديې او ۴ ځانګړي توغونه لري. دا دوره زياتره په اصلي چين کې د جمهوري غوښتونکو دوره يا په تايوان کې د اصلي خاورې دورې (Mainland Period) په نوم يادېږي.
ياد جمهوريت د ۱۹۱۲ ز کال کې د جنوري پر لومړۍ نېټه له Xinhai اوښتون څخه وروسته اعلان شو، چې د Qing په نوم د چين وروستۍ سترواکه کورنۍ يې نسکوره کړه. د ۱۹۱۲ ز کال د فبروري پر ۱۲ ځايناستې يا نايب سترواکه Dowager Longyu د Xuantong سترواک په استازولۍ د ګوښه کېدنې يا استعفا فرمان لاسليک کړ، چې په دې سره يې د چين څو زره کلنه شاهي واکمني پای ته ورسوله. د Sun ګوند بنسټ ايښودونکي او لنډ مهالي مشر Yat-sen د Beiyang پوځ مشر ته د ولسمشرۍ له لېږد څخه مخکې د لنډې مودې لپاره خدمت وکړ. د Sun ګوند Kuomintang ډله چې وروسته يې Song Jiaoren مشري کوله، په ۱۹۱۲ ز کال کې ډسمبر پارلماني ټاکنې وګټلې. که څه هم Song لږهه موده وروسته د Yuan په امر ووژل شو او د Beiyand پوځ د Yuan په مشرۍ د Beiyang حکومت بشپړ واک تر لاسه کړ. Yuan مخکې له دې چې د يوې نامتو يا مشهورې ګډوډۍ په پايله کې لنډ مهالې پاچاهي له منځه يوسي؛ په ۱۹۱۵ ز کال کې يې د چين سترواکي اعلان کړه. په ۱۹۱۶ ز کال کې د Yuan له مړينې څخه وروسته د Beiyang حکومت واک د Qing کورنۍ د يوې لنډې بيا رغونې له امله نور هم کمزوری شو. بې واکه حکومت د هېواد ټوټه کېدلو ته ځکه لاره هواره کړه، چې په Beiyang فوځ کې غرضي ډلو د انفرادي خپلواکۍ ادعا وکړه او يو له بل سره يې ټکر وکړ. د جنګ سالارۍ دوره (Warlord Era) پيل شوه، چې دا واک د نامتمرکزو هڅو او اوږدمهاله وسله والې شخړې لسيزه وه.
Kuomintang يا KMT ډلې د Sun په مشرتابه په Canton کې څو ځله د يو ملي حکومت د رامنځته کولو هڅې وکړې. په ۱۹۲۳ ز کال کې د درېيم ځل هڅې په پايله کې د Canton له نيولو څخه وروسته يې په برياليتوب سره د چين د يووالي په موخه يوې مبارزې ته په چمتووالي کې يو سيال حکومت رامنځته کړ. KMT په ۱۹۲۴ ز کال کې د شوروي د ملاتړ لپاره د اړتيا په توګه چين له بې تجربې کمونيست ګوند (Chinese Communist Party (CCP))) سره يو اتحاد کې برخه واخيستله. جنرال Chiang kai-shek چې د Sun له مړينې او ۱۹۲۵ ز کال کې د واک له وروستۍ هڅې څخه وروسته د Kuomintang مشر شو، د Beiyang حکومت د له منځه وړلو په موخه يې په ۱۹۲۶ ز کال کې سويلي چمتووالی يا ګړنديتوب (Northern Expedition) [مبارزه] پيل کړ. Chiang په ۱۹۲۷ کې ملتپال حکومت Nanking ته ولېږداوه او د چين کمونيست ګوند يې پاک کړ، چې پيل يې د شانګهای عام وژنې سره وکړ. ورستۍ پېښې د چين کمونيست ګوند (CCP) او KMT وسله والې سرکښۍ ته اړ کړل، چې د چين د کورنۍ جګړې پيل او د Wang Jingwei په مشرۍ په اوهان (Wuhan) کې د يو سيال ملتپال حکومت رامنځته کېدنه په ګوته کوي. که څه سيال حکومت له لنډې مودې وروسته کمونيستان پاک کړل او د Chiang له KMT سره پخلا شو. وروسته له هغې چې شمالي .... (Northern Expedition) په ۱۹۲۸ ز کال کې د Chiang په مشرتابه د تش په نوم يووالي پايله درلوده، ناخوښه (بدخلقه) جنګ سالارانو د Chaing ضد يو ايتلاف يا يووالی جوړ کړ. دې جنګسالارانو له ۱۹۲۹ څخه تر ۱۹۳۰ ز کال پورې د مرکزي دښتو جګړه (Central Plains War) کې د Chiang او د هغه د متحدينو پر وړاندې جګړه وکړه، چې په پای کې يې د جنګسالارۍ دورې (Warlord Era) تر ټولو ستره جګړه وبايلله.
چين د ۱۹۳۰ ز لسيزې پر مهال يو څه صنعتي کېدنه وازمايله، مګر په Nanjing کې د ملتپال حکومت، CCP، پاتې جنګسالارانو او پر Manchuria باندې د جاپان له بريد څخه وروسته د جاپان سترواکۍ تر منځ شخړو له امله يې ماتې وزغملې. د ملت جوړونې هڅې په ۱۹۳۷ ز کال کې هغه مهال د چين او جاپان تر منځ دويمه جګړه کې د جنګېدلو لامل شوه، چې د ملي انقلابي فوځ (National Revolutionary Army) او د جاپان د سترواک فوځ (Imperial Japanese Army) تر منځ يو اخ و ډب پر جاپان باندې د هر اړخېز يرغل بريد ته ورسېده. د KMT او CCP تر منځ دښمنۍ له جګړې څخه لږه موده مخکې هغه مهال د يوې برخې په توګه ارامې شوې، چې دوی د جاپان د تيري د مخنيوي په موخه دويمه متحده جبهه (Second United Front) جوړه کړه؛ تر هغې چې ياد اتحاد په ۱۹۴۱ ز کال کې مات شو. جګړې په ۱۹۴۵ ز کال د دويمې نړيوالې جګړې په پای کې د جاپان تر غاړه ايښودنې پورې دوام وکړ. چين له دې وروسته د تايوان ټاپو او Pescadores واک يو ځل بيا تر لاسه کړ.
لږه موده وروسته د KMT او CCP تر منځ په هر اړخيزې جګړې سره د چين کورنۍ جګړه بيا پيل شوه، چې د جمهوري غوښتونکو د بنسټيز قانون په توګه د ۱۹۲۸ز کال  ارګانيک قانون (Organic Law) پر ځای د چين د جمهوري غوښتونکو د ۱۹۴۶ ز کال اساسي قانون د تصويب لامل شوه. درې کالونه وروسته په ۱۹۴۹ کې د کورنۍ جګړې پای ته نږدې، د چين کمونيست ګوند (CCP) په بيجنګ کې د چين د خلکو جمهوريت (People’s Republic of China) رامنځته کړ، چې د KMT په مشرۍ ROC [د چين جمهوريت؟] څو ځله خپله پلازمېنه له Nanjing څخه Guangzhou، وروسته Chongging، ورڅخه وروسته Chengdu او به پای کې Taipei ته ولېږدوله. د چين کمونيست ډلې برياوې تر لاسه کړې او KMT او ROC حکومت يې د چين له اصلي خاورې څخه وشړه. ROC په ۱۹۵۰ ز کال کې د Hainan او په ۱۹۵۵ ز کال کې د Dachen ټاپوګانو واک له لاسه ورکړ او يوازې پر تايوان او نورو کوچنيو ټاپوګانو باندې يې واک وساته.
ROC د ملتونو ټولنې او وروسته د ملګرو ملتونو (د امنيت شورا کې د خپلې څوکۍ په ګډون) يو بنسټګر غړی و، چې تر ۱۹۷۱ ز کال هغه مهال پورې دا دريځ وساتل شو، چې د چين ولسي جمهوريت ياد غړيتوب تر لاسه کړ. ROC د پوسټ نړیوالې اتحاديې او المپيک نړيوالې کمېټې غړی هم و.
نومونه
جمهوريت غوښتونکی چين (Republican China) له ۱۹۱۲ څخه تر ۱۹۲۸ز کال  پورې د “Beiyang” حکومت ته او «ملتپال يا نشنلېسټ حکومت» له ۱۹۲۸ څخه تر ۱۹۴۹ ز کال پورې  جمهوري غوښتونکې دورې (Republican Era) ته ويل کېږي.
ګلاروس
ګلاروس کانتون په الماني Kanton Glarus) د سویس هیواد په شمال ختیځ او سویل ختیځه برخه کې پروت کانتون (ولایت) دی. ګلاروس ولایت ۶،۸۵۴ کیلومتره مربع مساحت او په ۳۱ د ډسمبر ۲۰۱۸م کال ۴۰،۴۰۳ وګړي لرل. د یاد ولایت مرکز د ګلاروس ښار او رسمي ژبه یې الماني ده.
سرپل ولسوالۍ
سرپل ولسوالۍ د سرپل ولايت يوه ولسوالۍ ده چې ددی ولایت په شمال کې موقیعت لرې مرکز یې د سرپل ښار دی او شمال ته له جوزحان ولایت سره ګډه پوله لرې.
سرپل ولسوالۍ 463’115 وګړي لرې چې له تاجک، ازبک، هزاره، پښتون او عرب قومونو څخه دي.
د کوویډ-۱۹ په اړه ناسم معلومات
د کوویډ-۱۹ په اړه ناسم معلومات د کوویډ-۱۹ د اوبا په اړه هرې هغې موضوع ته راجع کېږي کوم چې د همدې اوبا د کچې، منشا، مخنیوي، تشخیص او درملنې په اړه د ناسمو معلومات او د توطیې په تیوري سره پای ته رسیدلي دي. غلط معلومات په نړیواله کچه د ناسمو معلوماتو په ګډون په ټولنیزو رسنیو، لیکلو پیغامونو او ډله ییزو رسنیو له لارې خپاره شول. دا ډول ناسم معلومات د نامتو کسانو (سیلیبریټيانو)، سیاست پوهانو او نورو مشهورو څیرو له خوا خپاره شول. ګڼو هېوادونو د «جعلي خبرونو» په اړه قوانین پاس کړل او په زرګونو خلک د کوویډ-۱۹ په اړه د ناسمو معلوماتو د خپراوي له کبله ونیول شول. د کوويډ-۱۹ په اړه د ناسمو معلوماتو په خپرولو کې د حکومتونو ونډه هم د پام وړ وه.
سوداګریزو فریبکارو ادعا کوله چې د دې وېروس په اړه کولای شي تاسې په کور کې معاینه کړي، فرضي مخنیوی یې وکړي او په «معجزه ډول» تاسې ته له دې وېروس څخه شفا درکړي. ګڼو مذهبي ډلو ادعا درلوده چې د دوی ایمان کولای شي دوی له دې وېروس څخه وساتي. ځینو خلکو بیا پرته له کومو شواهدو دا ویل چې ګواکې دا وېروس یو بیولوژیکي وسله ده او له لابراتوار څخه په ناپامۍ یا قصدي توګه راوتلی، یا دا چې د وګړو د کنټرول لپاره یوه وسیله ده، د جاسوسۍ د عملیاتو پایله ده او یا هم دا چې په موبایلونو کې پر 5G باندې د انټرنېټ په اپګریډو سره دا ډول جانبي عوارض رامنځته شوي دي.
د روغتیا نړیوال سازمان (WHO) د همدې وېروس په اړه ناسم معلومات چې د نړیوالې روغتیا لپاره خطرونه له ځانه سره لري، د «اینفډمیک» په نوم اعلان کړل. په داسې حال کې چې د تیوري د توطیې په اړه باور کومه نوې پدیده نه ده، خو د کوویډ-۱۹ د اوبا په اړه، دا بیا کېدای شي د ناسمو روغتیايي اغیزو لامل وګرځي. شناختي پلوي، لکه چټکه پایله اخیستنه او د تاییدي پلوي، ښايي د توطیو له باورونو سره اړوند وي. له روغتیايي اغیزو نه سربېره، د ناسمو معلوماتو له امله رامنځته کېدونکې زیانونه او د توطیې د تیوري منل د دې لامل ګرځي تر څو پر خبري اژانسونو او طبي چارواکو باندې بې باوري زیاته کړي او همداشان د سیاسي تفرقې لامل وګرځي.
عمومي کتنه
د ۲۰۲۰ کال د جنوري په ۳۰مه بي بي سي د کوویډ-۱۹ په اړه د توطیې د تیوري او د روغتیا اړوند د درواغو مشورو د زیاتوالې په اړه رپوټ ورکړ. هغه مهال په دې اړه د غلطو روغتیايي مشورو بېلګې وي چې په ټولنیزو رسنیو او خصوصي چتونو کې شریک کېدي او همداشان د توطیې دا تیوري چې ګواکې د دې اوبا خپریدل د Pribright انستیتوت په ګډون پلان شوې وه. د جنوري په ۳۱مه د ګارډین ورځپاڼې د ناسمو معلوماتو په اړه اووه بېلګې ترتیب کړي وي، چې د بیولوژيکي وسلو په اړه یې د توطیې تیوري او له 5G تیکنالوژۍ سره یې د دې وېروس تړاو او ګڼې ناسمې روغتیايي مشورې یې ورسره اضافه کړي وي.
د څېړنو د شریکولو د بهیر د چټکوالي لپاره، زیاترو څېړونکو د arXiv، bioRxiv، medRxiv او SSRN په څېر له چاپ وړاندې سرورونو ته مخه کړې ده. دغو سرورونو ته مقالې پرته له دې چې د بل کس له خوا ولوستل شي یا هم د ایډیټ کوم پړاوونه د څېړنې د کیفیت د ډاډمنتیا له اړخه ووهي، پورته کېدي. ځینو همدغو مقالو د توطیي د تیوري له خپریدو سره مرسته وکړه. په دې کې تر ټولو مهمه قضیه د bioRxiv سرور ته پورته شوې نا لیدل شوې مقاله وه چې ادعا یې کړې وه چې دغه وېروس د HIV «ځینې برخې» لري. له اعتراضونو وروسته دغه مقاله بیا له دې سرور څخه پاکه شوه. د کوویډ-۱۹ په اړه له چاپ نه وړاندې مقالې په پراخه کچه سره په انلاین بڼه خپرې شوي دي او ځینې ارقام د دې وړاندیز کوي چې دا ډول مقالې د رسنیو له خوا په نورو موضوعګانو کې له ۱۰ ځلونو هم زیاتې خپرې شوي دي.
د ژورنالیزم د څېړنې په اړه د رویټرز د انستیتوت له خوا د خپرې شوې څېړنې له مخې، د کوويډ-۱۹ اړوند زیاتره ناسم معلومات «په بېلو ډولونو سره ترتیب شوي، چیرته چې موجود او زیاتره سم معلومات اړول شوې او را اړول شوي، مفهوم یې اوښتی یا هم پرې بیا بیا کر شوی دی» او لږ ناسم معلومات «په بشپړ ډول سره جعل شوي دي». دغې څېړنې همداشان وموندله چې «ناسم معلومات زیاتره له پورته څخه ښکته خوا ته یعنې له سیاست والو، مشهورو کسانو او نورو پیژندل شویو څیرو» له خوا خلکو ته انتقال شوي دي، په داسې حال کې چې دا لږکي په ټولنیزو رسنیو کې بې شمېره مخاطبین لري. د هغوی د ډلبندي له مخې، د ناسمو معلومات ستره برخه (۳۹سلنه) «د دولتي چارواکو او نړیوالو ادارو لکه د روغتیا د نړیوال سازمان او ملګرو ملتونو د کړنو او تګلارو په اړه ګمراکوونکې یا غلطې ادعاګانې وي».
له ټولنیزو رسنیو سربېره، ټلویزیون او راډیو هم د ناسمو معلوماتو د خپراوي د سرچینو په توګه پیژندل شوي دي.
د وېروس د منشا په اړه شته فرضیې
زیاتره وېروس پیژندونکې د همدې وېروس ډېره احتمالي سرچینه د SARS-CoV-2 وېروس بولي چې په زیات احتمال سره انسانانو ته یې هم له اسمان څکلکي څخه سرایت کړی دی، که څه هم دا خبره تر اوسه پورې له علمي اړخه نه ده ثابت شوي. زیاتره نوي عفوني ناروغۍ له همدې لارې پیلیږي او ژینومي شواهد ښیې چې دا ټول د اسمان څکلکو له یو اجدادي وېروس SARS-CoV-2 څخه سرچینه اخلي.
یوه بله فرضیه چې تر څېړنې لاندې ده او زیاتره وېروس پیژندونکې یې د شواهدو له کمښت سره مخ دي او له حقیقت څخه لري ګنل کېږي، هغه دا ده چې دا وېروس ښایي په ناڅاپي توګه د چین د ووهان د وېروس پېژندنې له موسسې څخه د څېړنو په مهال لیک شوی وي. د ۲۰۲۱ کال د جولای په میاشت کې یوې سروې وښودله چې د امریکا ۵۲سلنه بالغ کسان په دې باور دي چې د کرونا وېروس له یوه لابراتوار څخه را وتلی دی.
د ناسمو معلوماتو دودول د امریکا د ښې اړخو ډلو لکه QAnon او همداشان د ښې اړخو د خبرې ټلویزیون، فاکس نیوز او همداشان د امریکا د پخواني ولسمشر ډونالډ ټرامپ او نورو جمهوري غوښتونکو سیاستوالو له خوا د چین ضد ویناوو له امله کارول شوي دي، چې په ترڅ کې یې په ټولنیزو رسنیو او ریښتیني ژوندانه کې د نړۍ په کچه د اسیايي خلکو په وړاندې فعالیتونو زور اخیستی. د دا ډول ناسمو معلوماتو او د توطیي د تیوریو خپرول د دې وړتیا لري چې د خلکو پر روغتیا باندې منفي اغیزه ولري او پر دولتونو  او طبي کارپوهانو باندې اعتماد له منځه یوسي.
سنگچارک ولسوالۍ
سانچارک ولسوالۍ د سرپل ولايت يوه ولسوالۍ ده. یاده ولسوالۍ 1089 کیلومتره مساحت او 670’87 وګړي لرې پدی ولسوالۍ کې مختلف قومونه اوسیږي چې عبارت دي له تاجک60% ازبک30% هزاره8% او پښتنو2% څخه.
سامسونګ ګالکسي
سامسونګ ګالکسي ( Korean ، د 2015 راهیسې د SΛMSUNG Galaxy په توګه سټایل شوی (پرته له جاپان څخه چې هغوی د سامسونګ نښه لرې کوي) ، پخوا سامسونګ ګلیکسي  د (SG)په توګه سټایل شوی و؛ سامسونګ ګالکسي د کمپیوټري او ګرځنده کمپیوټري وسیلو لړۍ ده چې  ساموسنګ الیکترونیک  ډيزاينوي ، تولیدوي او بازار موندونه ورته کوي. د سامسونګ په محصولاتو کې  د سامسونګ ګیلیکسي S لړۍ د لوړ پای سمارټ فونونو لړۍ ، د سامسنګ ګلیګسي ټب لړۍ ټابلیټونه ، د سامسونګ ګلیکسي نوټ لړۍ ټابلیټونه او فیبلیټونه د سټایلس اضافه فعالیت سره ، د فولډ ایبل سامسونګ ګلیګسي Z لړۍ ، او سمارټ ساعتونه شامل دي. د سامسونګ ګیلیکسي ګیر لومړۍ نسخه ، په وروستیو نسخو کې د ګیلیکسي برانډینګ راټیټیدو سره ، په 2018 کې د سامسنګ ګلیکسي واچ تر بازار راوتلو پورې.
د سامسونګ ګیلیکسي وسیلې د ګوګل له خوا تولید شوي Android چلوونکی سیسټم کاروي ، د یو UI په نوم دودیز کارونکي انټرفیس سره (پخوانۍ نسخې د سامسونګ تجربې او ټچ ویز په نوم پېژندل شوي). په هرصورت، د ګیلیکسي ټب پرو S لومړی د ګیلیکسي برانډ شوی وینډوز 10 وسیله ده چې په CES 2016 کې اعلان شوې وه. د ګیلیکسي واچ د 2014 څخه تر 2017 پورې د ګیر سمارټ واچ د وروستیو تکرارونو له خپرېدو راهیسې لومړی د ګیلیکسي برانډ سمارټ واچ دی.
کټګورۍ
Galaxy S، Galaxy Note (بند شوی)، Galaxy Fit، Galaxy A، Galaxy J (بند شوی)، Galaxy M، Galaxy Tab، Galaxy Fold، Galaxy Flip، Galaxy Watch، Galaxy Grand (بند شوی).
سمارټ فونونه
د ګالکسي سمارټ فونونه د ګالکسي ایس او فابلټ ګالکسي نوټ لړۍ دي. د ګیلیکسي Z لړۍ د فولډ وړ سمارټ فونونه دي. د ګیلیکسي A لړۍ ، د ګیلیکسي M لړۍ او د ګیلیکسي ایف لړۍ منځنۍ لړۍ دي. نورې کرښې لکه C، J، او W بندې شوي.
د ماډل شمېرې
د سپتمبر 2013 راهیسې، د سامسونګ ګلیګسي لړۍ کې د وسیلو ماډل شمېرې په "SM-XXXX" بڼه کې دي (د ګیلیکسي J SC-02F، Galaxy Centura SCH-S738C، او SGH-N075T پرته). پخوا، د 2009 څخه تر سپتمبر 2013 پورې، د ماډل شمېرې د "GT-XXXX" بڼه کې وې.
د سامسونګ ګیلیکسي ایس (سوپر سمارټ) لړۍ
د ګیلیکسي S لړۍ د لوړ پای سمارټ فونونو یوه کرښه ده. وروستي ماډلونه د ګیلیکسي S22، S22+، او S22 الټرا دي، چې د 2022 په فبروري کې خپاره شوي، او S21 FE، په جنوري 2022 کې خپاره شوي.
د سامسنګ ګیلیکسي Z (زیرو) لړۍ
د ګیلیکسي Z لړۍ د لوړ پای کاتېدونکي سمارټ فونونو یوه بېلګه ده. لاین په 2019 کې د ګیلیکسي Z فولډ سره پیل شو. د دې لړۍ وروستي تلیفونونه د ګیلیکسي زیډ فلیپ 3 او ګیلیکسي زیډ فولډ 3 دي ، دواړه په 2021 کې خپاره شوي.
د ساموسنګ ګیلیکسي M (میلینیل) لړۍ
د ګیلیکسي M لړۍ د آنلاین ځانګړي ، منځني رینج څخه تر ټیټ پای تلیفونونو یوه لړۍ ده؛ د Galaxy J او Galaxy On لړۍ د ځای ناستي په توګه ګڼل کیږي.
د سامسونګ ګیلیکسي ایف (تفریح) لړۍ
د ګیلیکسي ایف لړۍ د ټیټ پای تلیفونونو نوې لړۍ ده.
د ګیلیکسي ایکس کور لړۍ
د ګیلیکسي ایکس کور لړۍ د سخت "سوداګرۍ" تلیفونونو یوه کرښه ده ، کوم چې ټیټ پای مشخصات لري.
بندې شوې لړۍ
سامسونګ د سمارټ فونونو ډېرې لړۍ خپرې کړې ، ډېری وختونه یو له بل سره تېریږي. چې د دې لړۍ ډېری برخه يې بېرته ودرول شوې.
نور تلیفونونه
• Samsung Galaxy [2009]
• Samsung Galaxy Spica [2009]
• Samsung Galaxy U [2010]
• Samsung Galaxy Neo [2010]
• Samsung Galaxy Pro [2011]
• Samsung Galaxy Precedent [2011]
• Samsung Galaxy Z [2014]
• Samsung Galaxy Rush [2011]
• Samsung Galaxy W [2011]
• Samsung Galaxy Fit [2011]
• Samsung Galaxy Gio [2011]
• Samsung Galaxy Prevail [2011]
• Galaxy Nexus [2011]
• Samsung Galaxy Discover [2012]
• Samsung Galaxy M Style [2012]
• Samsung Galaxy Reverb [2012]
• Samsung Galaxy Stellar [2012]
• Samsung Galaxy Appeal [2012]
• Samsung Galaxy Express [2012]
• Samsung Galaxy Express 2 [2013]
• Samsung Galaxy Fame [2013]
• Samsung Galaxy Star [2013]
• Samsung Galaxy Win [2013]
• Samsung Galaxy Win Pro [2013]
• Samsung Galaxy Star Pro [2013]
• Samsung Galaxy Fame Lite [2013]
• Samsung Galaxy Round [2013]
• Samsung Galaxy Light [2013]
• Samsung Galaxy V [2014]
• Samsung Galaxy Avant [2014]
• Samsung Galaxy W [2014]
• Samsung Galaxy V Plus [2015]
• Samsung Galaxy V2 [2016]
• Samsung Galaxy Active Neo [2015]
• Samsung Galaxy Folder 2 [2017]
• Samsung Galaxy Feel [2017]
• Samsung Galaxy Feel2 [2019]
• Samsung Galaxy Xcover Pro [2020]
ټابلیټونه
د سامسونګ ګیلیکسي ټب لړۍ د Android ځواک لرونکي ټابلیټونو یوه لړۍ ده. اوس مهال د دې لړۍ لاندې دوه فرعي کټګورۍ شته:
سمارټ ساعتونه
سامسونګ د 2013 کال د سپتمبر په 4 مه د سامسونګ ګیلیکسي ګیر اعلان کړ، یو سمارټ واچ چې د Android 4.3 چلوي. د ګیلیکسي ګیر د سامسونګ یوازېنی سمارټ واچ و چې د "ګیلیکسي" نښه کولو ځانګړتیا یې درلوده؛ وروسته د سامسونګ سمارټ واچونه د سامسونګ ګیر برانډینګ کاروي. د ګیر لړۍ وروسته د سامسونګ ګیلیکسي واچ لړۍ له خوا بریالۍ شوه.
د می په 2014 کې د سافټویر تازه کولو کې ، سامسنګ د ګیلیکسي ګیر چلوونکی سیسټم له Android څخه Tizen ته بدل کړ. د سامسنګ د 2019 څخه وروسته خپور شوی د سامسنګ نوي ګیلیکسي وسیلو کې روان دی، د 20 می 2019 کې د سامسونګ ګلیکسي واچ لپاره شتون لري.
د فعالیت تعقیبونکي
سامسونګ د سامسونګ ګیلیکسي فټ اعلان کړ ، د ګیلیکسي واچ لاین لاندې موقعیت لرونکي د فعالیت تعقیبونکی. لومړی تکرار په 2019 کې خپور شو. سامسونگ وروسته د ګیلیکسي فټ 2 اعلان وکړ، کوم چې د 2019 څخه د دوی د لومړي ټریکر تعقیب دی.
بې سیم غوږوالۍ
سامسونګ د 20 فبروري 2019 کې د سامسونګ ګیلیکسي بډز اعلان کړ. د ګیلیکسي بډز د سامسونګ ګیر IconX لپاره نوی بدیل دی.
لپټاپ
په 2020 کې سامسنګ د Samsung Galaxy Chromebook 2-in-1 لپ ټاپ خپور کړ چې کروم چلوونکی سيستم چلوي. په 2021 کې تعقیب سامسونگ ګلیګی کروم بوک 2 خپور شو. دا لپټاپونه د Android پر ځای د کروم OS پراساس دي.
د سیمې تالاشۍ او د CSC کوډونه
د سامسونګ ګیلیکسي نوټ 3 څخه پیل کول ، د سامسنګ تلیفونونو او ټابلیټونو کې د خبرداری لیبل شتون لري چې پکې ویل شوي چې دا به یوازې د هغه سیمې سیم کارتونو سره کار وکړي چې تلیفون پکې پلورل شوی و. یوه ویاند دا پالیسي روښانه کړه، او ویې ویل چې دا د خړ بازار د بیا پلور مخه نیولو لپاره وه، او دا یوازې د داخل شوي لومړي سیم کارت لپاره پلي کیږي. د نورو سیمو څخه د سیم کارت کارولو لپاره د وسیلو لپاره، یو له لاندې کړنو څخه چې ټولټال پنځه دقیقې یا ډیر اوږد وي باید لومړی د ځایی سیمې سیم کارت سره ترسره شي:
په 2017 کې د سامسنګ ګیلیکسي S8 لړۍ په لاره اچولو سره ، دا پروسه بدله شوې. د دې حقیقت له امله چې ډیری ډولونه یو کثیر CSC کاروي، دا به یوازې د ورته CSC ګروپ سیم کارتونو سره کار وکړي. د مثال په توګه، د AT&T سیم کارت به په اروپا او نورو هیوادونو کې پلورل شوي سیلولر میشته ګیلیکسي وسیلو کار ونکړي.
د CSC کوډونو او سیمو لیست
دا د کوډونو بشپړ لیست ندی. کیدای شي د هرې سیمې لپاره ډیری کوډونه وي.
د خدمت چمتو کونکي سافټویر نسخه د SAOMC_SM-ABBBB_CCC_DDD_EE_FFFF په توګه پېژندل شوی ، چیرې چې
سویلي کوریا
دا د سامسنګ کور سیمه ده. په دې بازار کې پلورل شوي وسایل په N پای ته رسیږي (یوازې د Wi-Fi وسیلو پرته).
شمالي امریکا (NA)
په دې بازار کې پلورل شوي وسایل په U/U1 کې پای ته رسیږي (په ترتیب سره په متحده ایالاتو کې د کیریر او خلاص شوي نسخو لپاره) یا W (د کاناډا لپاره) (یوازې د Wi-Fi وسیلو پرته). مخکې، د هر ماډل شمیره د کیریر لیک سره پای ته رسیږي.
متحده ایالات او پورټو ریکو
انګلیسي، هسپانوي، الماني، فرانسوي، ایټالوي، پرتګالي، ویتنامی، کوریایي، جاپاني، ساده چینایي، او دودیز چینایي ملاتړ کیږي، پرته له دې چې د Wi-Fi یوازې ډولونه، چې د ژبو پراخه ډولونو ملاتړ کوي. {| class="wikitable sortable mw-collapsible" ! د CSC کوډ ! د CSC ګروپونه ! د خدماتو چمتو کوونکي (MCC-MNC)
کاناډا
انګلیسي، فرانسوي، کوریايي، ساده چینایي، او دودیز چینایي او ډېرې نورې ژبې د Wi-Fi په بېلابېلو ډولونو کې د لاسرسي وړ دي.
لاتینه امریکا او کارابين
د ګیلیکسي S22 لړۍ ټول ماډلونه د شمېرې په E پای ته رسیږي او د OWO CSC ګروپ کاروي.
سرچينې
وېشنيزه:سويلي کوريا وېشنيزه:د موبايل او کمپيوټر ډولونه وېشنيزه:موبايل وېشنيزه:تليفون وېشنيزه:غږلېږدی وېشنيزه:سامسونګ ګيلکسي وېشنيزه:سامسونګ ګالکسي وېشنيزه:س وېشنيزه:ساف وېشنيزه:Pages with unreviewed translations
چیچینایي ژبه
چچني ژبه یاهم (چچنیایی/ چیچنی) په چیچینایي Нохчийн мотт / Noxçiyꞑ mott) په داغستان او چیچینیا کې یوه ژبه ده چې کابو ۵'۱ میلیونه خلک پری خبري کوي.
شپاړلسم پاپ بنډیکټ
شپاړلسم پاپ بنډیکټ (اصلي نوم: یوزف آلویس راټسینګر؛ زوکړه: د ۱۹۲۷ زکال د اپرېل ۱۶مه – مړینه: د ۲۰۲۲ زکال د ډسمبر ۳۱مه) د ۲۰۰۵ زکال د اپرېل له ۱۹مې نېټې څخه د ۲۰۱۳ زکال د فبروري په ۲۸مه نېټه د خپلې استعفا تر مهاله د کاتولیکې کلیسا مشر او د واټیکان د ښاري دولت واکمن و. بنډیکټ په ۲۰۰۵ زکال کې د پاپ د ټاکنې په غونډه کې د دویم پاپ جان پل له مړینې وروسته پاپ وټاکل شو. له استعفا وروسته د «متقاعد پاپ» په نوم پېژندل کېده چې دغه لقب یې د ۲۰۲۲ زکال په ډسمبر میاشت کې د خپلې مړینې ترمهاله وساته.
بنډیکټ د عیسویت اړوندې ارزښتمنې لیکنې لرلې چې په ټولیزه بڼه یې له کاتولیک سنتي دوکتورینو، ارزښتونو او عباداتو دفاع کوله. نوموړی په اصل کې یو لیبرال الهیات پوه و، خو له ۱۹۶۸ زکال وروسته یې محافظه کار لیدلوری وموند. بنډیکټ د خپل پاپ توب پر مهال په لویدیځ کې د مخ پر زیاتوالي سیکولرایز کېدو پر وړاندې د اساسي عیسوي ارزښتونو له ټینګښت ملاتړ وکړ. نوموړي د عینیت په فلسفې کې له نسبت پالنې او په ځانګړې توګه د اخلاقي حقایقو څخه انکار د یوویشتمې پېړۍ اصلي ستونزه بلله. له دې سربېره یې د لرغونو لاتیني سنتونو (Tridentine Mass) په ګډون ګڼ شمېر لرغوني دودونه بېرته را ژوندي کړل. هغه د کاتولیک کلیسا او هنرونو ترمنځ اړیکه پیاوړې کړې، د لاتیني ژبې څخه یې ګټنه ترویج او د پاپ سنتي لرغونې جامې یې بېرته دود کړې؛ له همدې امله نوموړی د «ښکلا پېژندنې پاپ» بلل کېږي. نوموړی د ۱۹۸۰مې لسیزې له نیمايي را وروسته د «کلیسا د اصلي فکري قوې» په توګه ګڼل کېده.
د ۲۰۱۳ زکال د فبروري په ۱۱ مه بنډیکټ خپله استعفا اعلان کړه او د هغو لامل یې د زیات عمر لرلو له امله «د ذهني او جسمي وړتیا» نشتون څرګند کړ. د هغه استعفا په ۱۴۱۵ زکال کې د دولسم ګریګوري له مهال را وروسته د پاپ لومړنۍ استعفا او همدارنګه په ۱۲۹۴ زکال کې د پنځم سلسټین له مهاله د پاپ په خپله خوښه لومړنۍ استعفا وه. فرانسېس د ۲۰۱۳ زکال د مارچ په ۱۳مه د نوموړي ځای ناستی وټاکل شو او خپله بنډیکټ په واټیکان کې د کلیساوو د مور په نامه نوې رغول شوې کلیسا (Mater Ecclesiae Monastery) ته کډه وکړه. بنډیکټ د خپلې مورنۍ جرمني ژبې سربېره تر یوه بریده په فرانسوي، ایټالوي، انګریزي او هسپانوي ژبو هم پوهېد. له دې سربېره په پرتګالي، لاتین، بایبلي عبري او بایبلي یوناني ژبو هم پوهېد. همدارنګه یې د فرانسې د اخلاقي او سیاسي علومو د اکاډمۍ په څېر د یو شمېر ټولنیزو علمي ټولنو غړیتوب درلود. هغه پیانو غږوله چې د موزارت او باچ کمپوزونه یې غوره بلل.
یهودیت
هغه مهال چې بنډیکټ پاپ شو، د هغه ټاکنې ته د افترا ضد ټولنې (Anti-Defamation League) له خوا هرکلی وویل شو چې «د یهودو له تاریخ او هولوکاسټ سره یې د هغه زیات حساسیت» ته اشاره کړې وه. ورته مهال د بریتانیا لوی خاخام، جاناتان ساکس د هغه د ټاکنې اړوند محتاطانه غبرګون وښود او هیله یې څرګنده چې بنډیکټ به «د پاپ درویشتم جان او پاپ دویم ژان پل په پله باندې په اقدم اېښودو له یهودانو او د اسرائیلو له دولت سره د اړیکو پیاوړتیا ته دوام ورکړي».
اسلام
له اسلامي نړۍ سره د بنډیکټ اړیکې په یو شمېر مهالونو کې ترینګلې وې. د ۲۰۰۶ زکال د سپټمبر په ۱۲مه یې د جرمني په رګنسبورګ پوهنتون کې د اسلام اړوند جنجالي وینا وکړه. نوموړي له پاپ کېدو وړاندې په دغه پوهنتون کې د الهیاتو د ښوونکي په توګه خدمت کړی و او وینا یې هم د «ایمان، عقل او پوهنتون - خاطرات او غبرګونونه» تر عنوان لاندې وه. دغه وینا د ګڼ شمېر سیاسي او مذهبي چارواکو پام وړ وګرځېده. ورته مهال مسلمانو سیاستوالو او مذهبي مشرانو د هغه د دغې وینا اړوند غبرګونونه وښول او هغه یې له سپکاوي ډکه وبلله، هغه په خپله وینا کې د مذهبي تاوتریخوالي په عقلانیت او په دین باندې د هغو پر اغېز ټینګار درلود. مسلمانان په ځانګړې توګه د پاپ له دغې خبرې ډېر وځورېدل چې وه یې ویل: «ماته وښایاست چې محمد(ص) دې څه نوي راوړي وي؛ یوازې دا چې شر او غیر انساني څه ومومۍ د بېلګې په توګه هغه لارښوونه کړې چې ایمان د تورې پر مټ خپور کړۍ» (العیاذ بالله).
پاپ د خپلو دغو څرګندونو له امله بخښنه وغوښته؛ د ترکیې هېواد ته یې سفر وکړ چې ډېری وګړي یې مسلمانان دي او هلته یې د استانبول په سلطان احمد جومات کې دعا وکړه. بنډیکټ د ۲۰۰۸ زکال د مارچ په ۵مه نېټه پلان جوړ کړ چې د ۲۰۰۸ زکال په مني کې له مسلمانو علماوو او مذهبي مشرانو سره په روم کې د کاتولیکانو او مسلمانانو په ګډه غونډه کې وګوري. دغه غونډې د ۲۰۰۸ زکال د نومبر له ۴مې نېټې څخه تر ۶مې نیټې دوام وکړ چې د کاتولیکانو او مسلمانانو ترمنځ د بحث لومړنۍ غونډه وه. له دې وروسته پاپ بنډیکټ د ۲۰۰۹ زکال د مۍ په نهمه د اردن په پلازمېنه عمان ښار کې د شهزاده غازي بن محمد سره یوځای د ملک حسین له جومات څخه لیدنه وکړه.
د اوبو شکل
د اوبو شکل (The Shape of Water) په اصل کې د یوه ناول نوم دی، چې په ۱۹۹۴م کال کې اندري کامیلیري لیکلی دی. دغه ناول په ۲۰۱۷م کال کې د ګویلیرمو دیل تورو له خوا د هنري فلم په بڼه جوړ شو. دغه فلم د ۲۰۱۷م کال د اسکار د غوره فلم جایزه وګټله. وېشنيزه:نامبهمه مخونه
سوزمه کلا ولسوالۍ
سوزمه کلا ولسوالۍ د سرپل ولايت يوه ولسوالۍ ده دا ولسوالۍ د سرپل ولایت په ختیځ کې پرته ده. سوزمه کلا لویدیځ کې له سرپل ولسوالۍ او ختیځ لورته له بلخ ولایت سره نښتی ده.
هادی چوپان
هادی چوپان ، د ۱۹۸۷ بدنساز دی.
کندهارۍ لهجه
کندهارۍ لهجه يا سوېلي لهجه د پښتو ژبې د لهجو څخه ده. دا لهجه د لوی کندهار د وګړو لخوا کارول کېږي. دا لهجې ته سويلي پښتو هم ويل کېږي.
سرچينې
وېشنيزه:پښتو
سنځله (ونه)
د سنځلې ونه د Elaeagnus د Elaeagnus Angustifolia په كورنۍ پوري اړه لري، او يو دوه مشيمه (Dicotyledon) بوټي دي، خپله ډيره نمو د سپرلي او مني په موسم كي تر سره كوي، دا بوټي سپين رنگ ته ورته پاڼي لري ، زيړ گلان توليدوي همدارنگه  ددي وني ميوه په اوړي كي منځ ته راځي  او تر مني دوام پيدا كوي، ددي وني لوړوالي تر ۳۵ فوټه  رسيږي. دا ونه د ريښي، تخم او قلمي په وسيله تكثير كيږي همدارنگه دا ونه د وچكالي په مقابل كي ډير مقاومت لري.
درمليز ارزښت
د سنځلو د ونې پاڼې د قبض پيداکونکی خواص لري، له گلانو څخه یی د ځینو مایعاتو د خوشبو کولو لپاره کار اخیستل کیږي.
نور خصوصیات
دي وني پاڼي بيضوي او تياره شني دي، كوچني ژيړ او خوشبويه گلان لري چي د مي او جون په مياشتو كي منځ ته راځي، دا ونه وروسته له دريو كلونو څخه ميوه توليدوي. د سنځلو ريښي د Nitrogen Fixing root Nodules درلودونكي دي چي دا ددي ونو سره مرسته كوي تر څو په ډيرو غريبو خاورو كي نمو وكړي او توافق تر لاسه كړي. سنځلي په اصلي ډول په چين او جاپان پوري اړه لري او په 1900 ميلادي كال كي شمالي امريكا ته وپيژندل شوه.
دا بوټي په امريكا كي د ځمكي د تخريب د مخنيوي، د ځمكو د احيا، د وحشي ځناورو د محيط د جوړولو او ښكلا لپاره كرل كيږي، دا  بوټي  په غربي او منځني اسيا پوري اړه لري او له روسيي او قزاقستان څخه تر تركيي پوري ددي بوټي اصلي وطن دي. ددي بوټي پاڼي متانوبي دي چي د 4-9 سانتي مترو پوري رسيږي او 1-2.5 سانتي متره پراخوالي لري او همدارنگه څنډي يي همواري دي، په لوړه اندازه اروماتيكي گلان چي دوه دري ځونډي يي سره يو ځاي وي او ۱ سانتي متر اوږدوالي  لري  توليدوي اوددي بوټي گلان د زيړي كرولا درلودونكي دي دا يوه عالي باد ماتونكي (Wind Break) ونه ده چي د لږو اوبو په مقابل كي مقاومت لري او همدارنگه كولاي شي چي د مالگينو او Alkali خاورو كي وده وكړي ، ددي وني تخم ددريو كلونو لپاره په خاوره كي ژوندي پاتي كيداي شي، ريښي يي ژوري دي دا ونه په ريگي او كلكو كلي خاور كي نمو كولاي شي او د سيلابونو په مقابل كي مقاومت لري. دا ونه په يوه كال كي ۶ فوټه نمو كوي. ددي وني له بيلابيلو برخو لكه ميوه، پوست او شيري څخه صنعتي او طبي گټي لاس ته راځي. ددي وني له پوست څخه تتراهيدروآرمور - متيل – N استخراجيږي ددي وني له پاڼو څخه د آلكانوييد په نامه يوه بله كيمياوي ماده لاس ته راځي چي له دي دواړو مادو څخه ددوا په جوړولو كي گټه اخيستل كيږي. د سنځلي ميوه ددريو برخو (پوست ، منځني برخه او هستي ) څخه منځ ته راغلي. د سنځلي منځني برخه او هسته ډير غذايي اهميت لري ، د سنځلي منځني برخه دوه ډوله قندونه گلوكوز او فركتوز او 7 نوعه اشباع شوي او غير اشباع شوي چربي درلودونكي ده. د سنځلي هسته 17 نوع امينو اسيدونه لري چي هر يو دا امينو اسيد ښه طبي گټه لري. او داسي ويل كيږي چي دا ميوه د صفرا لپاره دوا ده ، په سنتي طب كي دا ميوه د قبض لپاره ، د غاښونو او د معدي د زخم لپاره ديره موثره ده. ددي وني څخه د عطر جوړولو او د لرگي په صنعت كي گټه اخيستل كيږي. دا ميوه د قي د مخنيوي لپاره هم يوه ښه دوا گڼل كيږي. همدارنگه دا ميوه د سړو تبو دلري كولو او د زړه لپاره ښه گتوره ميوه ده. همدارنگه كه چيري دا ميوه د زيتونو په غوړو كي سره شي نو د خارښ، د بندونو د درد او همدارنگه د ويښتانو د نمو لپاره گټوره ده. په اسپانيا كي د سنځلو د گلانو له شيري څخه د شديدو او خطرناكو تبو په مخنيوي كي گټه اخلي. د سنځلي په پوست كي آلكالوئيد الدآگنين او يوبل سريښناك آلكالوئيد شتون لري. د سنځلي ميوه د ويتامين A او B  ويتامينونودرولودونكي ده همدارنگه لږ اندازه ويتامين K هم لري. همدارنگه سنځله د بواسيرو لپاره هم گټوره ده، هغه څوك چي ډيري متيازي كړي دهغو د مخنيوي لپاره ښه دوا ده. سنځله د جگر د ناروغيو لكه زيړي لپاره ډيره گټوره ده، په سنځله كي د كلسيم اندازه ډيره ده نو له دي امله د هډوكي لپاره گټوره ده. دا ميوه د درد ضد ، سرطان ضد او د ويني د فشار مخنيونكي ده. او همدارنگه د شكر د ناروغي لپاره ډيره گتوره ده. د سنځلي گلان دوه ډوله يعني د نر او ښځي په شكل پيدا كيږي، سنځلي ته په انگليسي ژبه deaster او Bohemian oleaster او Russian olive ، په فرانسوي ژبه chalef او Eleajne ويل كيږي. په عراق كي ورته غبيده بادام او په عربو كي ورته غبيرا ويل كيږي، د سنځلو د گلانو عطر په 50 متري كي محسوس كيږي. د هغه لوښو او اسبابو تصويرونه چي د سنځلي له لرگي څخه جوړ شوي دي
سرچینې
http://www.invasive.org/eastern/srs/RO.html - Aug 26, 2004 http://www.fs.fed.us/database/feis/plants/tree/elaang/all.html - Aug 26, 2004 http://www.nps.gov/plants/alien/fact/elan1.htm - Aug 26, 2004 http://tncweeds.ucdavis.edu/esadocs/documnts/elaeang.pdf - Aug 26, 2004 http://www.lib.uconn.edu/webapps/ipane/browsing.cfm?descriptionid=49 - Aug 26, 2004 http://www.na.fs.fed.us/fhp/invasive_plants/weeds/russian-olive.pdf - Nov 7, 2006
وېشنيزه:مېوې
سياد ولسوالۍ
سياد ولسوالۍ د سرپل ولايت يوه ولسوالۍ ده چې ددی ولایت په لویدیځ کې موقیعت لرې او په غرب کې له جوزجان او فاریاب ولایتونو سره پوله لرې. نفوس یې د 2004 کال شمیرو له مخې 336’47 تنه اټکل شوي دي. میشت قومونه پکې تاجک، ازبک، هزاره، پښتانه او عرب دي.
د متحده ايالتونه امريکې سيمې او ايالتونه
د امريکې متحده ايالتونو ټول 50 ايالتونه او يو مرکزي پلازمينه واشنگټن ډي سي ده.
گوسفندي ولسوالۍ
گوسفندي ولسوالۍ د سرپل ولايت يوه ولسوالۍ ده چې 000’160 وګړې لري. ګوسفندي کې میشت قومونه عبارت دي له ازبکان، تاجکان، هزاره، او پښتنو څخه.
د المپیک ژمنۍ لوبې
د المپیک ژمنۍ لوبې (په فرانسوي: Jeux olympiques d'hiver) په نړیواله کچه د سپورټ مراسم دي چې هر کال یو وار ترسره کېږي، تر ډېره دغه ورزشي فعالیتونه پر کنګل او واوره کېږي.
نيل ډاو
نيل ډاو (۱۸۰۴، مارچ ۲۰ – ۱۸۹۸، اکتوبر ۲) د مخنيوي يو امريکايي ګټندوی (مدافع وکيل) او سياستپوه و. نوموړي «د اعتدال ناپيليون» او «د مخنيوي پلار» وړ نومونه درلودل او د مېن په پورټلېنډ “Portland, Maine” کې د ملګرو ټولنې په غړې (کوېکر) کورنۍ کې وزېږېد. هغه د ځوانۍ له راهيسې د شرابو په اړه باور درلود، چې د ټولنې د زياتو ستونزو لامل دي او غوښتل يې د قانون له لارې پرې بنديز ولګوي. ډاو په ۱۸۵۰ ز کال کې د مېن د اعتدال اتحاديې “Maine Temperance Union” د رئيس او راتلونکی کال د پورتلېنډ د والي په توګه وټاکل شو. له دې څخه لږه موده وروسته په پراخه توګه د ډاو د هڅو له امله د ايالت مقننه قوې د هغه څه له مخې د شرابو پلور او توليد بند کړ، چې د مېن “Maine” قانون په توګه وپېژندل شو. نوموړي د پورتلېنډ د والي په توګه په دوه ځلې خدمت کولو سره ياد قانون په زور او پياوړتيا سره پلی يا تعميل کړ او د سرغړونکو لپاره يې په زياتېدونکي ډول د سختو سزاګانو غوښتنه وکړه. په ۱۸۵۵ زکال کې يې مخالفينو پر وړاندې پاڅون وکړ او ډاو ايالتي فوځي وزمه فوځ (ملېشې) ته پر ګنه ګوڼه باندې د ډزو کولو امر وکړ. يو تن ووژل او څو نور ټپيان شول او کله چې د تاوتريخوالي پر وړاندې ولسي غبرګون د ډاو پر ضد شو، نوموړي بيا ټاکنه غوره ونه ګڼله.
د المپیک ژمنۍ لوبې
د المپیک لومړنۍ ژمنۍ سیالي په ۱۹۲۴م کال د فرانسې په چامونیکس کې وشوه. د ۲۰۱۸م کال ژمنۍ لوبې په جنوبي کوریا کې وشوې.
نيل ډاو
ډاو وروسته دوه دورو لپاره د مېن د استازو جرګې ته وټاکل شو، مګر له يوې مالي تور لګونې يا سپکاوي څخه وروسته يې له دندې څخه لاس واخيست. نوموړی په ۱۸۶۱ ز کال کې د امريکا د کورنۍ جګړې له پيل څخه لږه موده وروسته د اتحاديې لښکر “Union Army” سره يو ځای شو او په پای کې يې د ډګر جنرالۍ رتبه تر لاسه کړه. ډاو “Dow” د هډسن بندر “Port Hudson” په کلابندۍ کې ټپي او وروسته ونيول شو. په ۱۸۶۴ ز کال کې د يو بل لوړ پوړي فوځي مامور په بدل کې له خوشې کېدلو څخه وروسته يې له فوځي دندې څخه لاس واخيست او يو ځل بيا يې ځان مخنيوي [د شرابو] ته ځانګړی کړ. نوموړي په متحده ايالتونو، کاناډا او لويه بريتانيا کې د سبب په ملاتړ خبرې وکړې. هغه په ۱۸۸۰ ز کال کې د متحده ايالتونو د ولسمشر لپاره د مخنيوي ګوند “Prohibition Party” د ګوند د نوماندانو د لېست مشري وکړه. د ټاکنو له بايللو څخه وروسته يې د ۹۳ کلنۍ په عمر پورټلېنډ کې تر خپلې مړينې پورې د شرابو د مخنيوي خوځښت په استازولۍ ليکل او وينا کولو ته دوام ورکړ.
د ژوند لومړي وختونه او کورنۍ
ډاو د ۱۸۰۴ ز کال د مارچ پر ۲۰ نېټه د پورټلېنډ په مېن سيمه کې وزېږېد، چې پلار يې جوسيا ډاو “Josiah Dow” او مور يې ډورکاس الين ډاو “Dorcas Allen Dow” نومېده. جوسيا ډاو د ملګرو د ټولنې “Society of Friends” (چې په عام ډول د کويکر په نوم پېژندل کېږي) غړی او يو بزګر و، چې په اصل کې له نوي هامپشاير “New Hampshire” څخه و. مور يې ډورکاس الين هم د ملګرو ټولنې او د مېن د يوې هوسا کورنۍ غړې وه، چې مشري يې نامتو پلار هېټ ايول هال “Hate-Evil Hall” کوله. دوی درې ماشومان درلودل، چې له ډلې يې نيل ډاو منځنی او يوازينی زوی و. د نوموړي له واده څخه وروسته د ډاو پلار په پورتلېنډ کې د اش پلورلو هټۍ پرانيسته، چې په لږه موده کې په بريالۍ سوداګرۍ بدله شوه. د ماساچوسټس په نيو بيډفورډ “New Bedford, Massachusetts” کې د ملګرو ښوونځي کې له ګډون او د ايډوارډ پېسن د پورتلينډ اکاډمۍ “Edward Payson’s Portland Academy” کې د ښوونځي له نورو زده کړو څخه وروسته، ډاو په ۱۸۲۶ ز کال کې د اش ورکوونې سوداګرۍ کې د خپل پلار پيروي وکړه. نوموړي ټيکنالوژي زده کړه او په ښار کې لومړنی شخص شو، چې د اش جوړولو په بهير يا پروسه کې يې د بخار له ځواک څخه ګټه واخېستله.
ډاو هڅه وکړه چې د خپل مور او پلار د کوېکر عقيدې سره د ځان برابرولو هڅه وکړه، ګرم مزاجه و او د ځوانۍ له عمره يې شخړې خوښېدې. همدا چې په وروسته ژوند کې شتمن شو، د ملګرو ټولنې (کويکر) ساده ډوله جامو د غوراوي خلاف يې له ښه جامو اغوستلو څخه خوند واخيست. د خپلې کورنۍ له ځينو ارزښتونو لکه له شراب او تمباکو څخه ځان ژغورل او ډډه کول يې د ژوند له لومړيو څخه منلي وو. کله چې اته لس کلن شو، د اړتيا وړ ملېشې د رابللو د مخنيوي هڅه وکړه. ياده ملېشه ډېری د شرابو د هغه نه څښاک له امله بې خونده وه، چې دوی ډېری وخت په سوله غوښتنه کې له کوېکر څخه د باندې عقيدې په پرتله په کې ښکېل وه. نوموړی يې پر ځای د اور وژنې د رضاکار يا خپلې خوښې څانګې سره يو ځای شو، چې غړي يې له راغونډولو يا رابلنې څخه معاف وو. ډاو په ۱۸۲۷ ز کال کې د مېن مقننه قوه د وينا له لارې وهڅوله، چې د د اور وژنې شرکتونو کې د هغوی د ګټورتوب زياتولو په موخه سمون (اصلاحات) راولي. په همدې کال يې د خپل اور وژنې شرکت پر وړاندې استدلال وکړ، چې د خپلې کاليزي په نمانځنه کې يې شراب وېشل. د شرکت غړو روغه وکړه او د سختو شرابو پر ځای يې يوازې د انګورو شراب ورکړل. د وخت په تېرېدلو سره ډاو په خپلو دندو کې د سياست لاسوهنې ته اجازه ورکړه. کله چې د اور وژنې د څانګې مشر شو، د سختو شرابو د مغازې ټول شراب يې پر ځمکه توی کړل.